SET พลิกปิดบวก 0.49 จุด “เทคนิคเคิลรีบาวด์” หลังลงลึก แนะจับตาผลประชุมเฟดพรุ่งนี้
SET พลิกปิดบวก 0.49 จุด เทคนิคเคิลรีบาวด์ หลังลงลึก แนวโน้มพรุ่งนี้คาดแกว่งไซด์เวย์ ติดตามตัวเลข PMI ฝ่ายจัดซื้อสหรัฐฯ และรายงานประชุมเฟด ให้แนวต้าน 1,550 จุด แนวรับ 1,530 จุด
SET พลิกปิดบวก 0.49 จุด เทคนิคเคิลรีบาวด์ หลังลงลึก แนวโน้มพรุ่งนี้คาดแกว่งไซด์เวย์ ติดตามตัวเลข PMI ฝ่ายจัดซื้อสหรัฐฯ และรายงานประชุมเฟด ให้แนวต้าน 1,550 จุด แนวรับ 1,530 จุด
6 ก.ค. 2565

นายชัยพร น้อมพิทักษ์เจริญ ผู้ช่วยกรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้แกว่งผันผวน หลังจากปรับตัวลงในช่วงเช้าตามทิศทางตลาดหุ้นภูมิภาคเอเชียที่ปิดลบ แต่ช่วงบ่ายมีแรงซื้อกลับคาดเป็นการรีบาวด์ทางเทคนิค หลังจากลงไปค่อนข้างมากแล้ว ทำให้ดัชนีกลับมาปิดบวกได้เล็กน้อย
อย่างไรก็ตามตลาดยังไม่มีปัจจัยบวกใหม่ๆเข้ามา และยังได้รับแรงกดดันจากความกังวลเศรษฐกิจสหรัฐถดถอย และราคาน้ำมันปรับตัวลงส่งผลลบต่อกลุ่มพลังงาน ซึ่งมีน้ำหนักในดัชนีตลาดหุ้นไทยค่อนข้างมาก รวมถึงค่าเงินบาทอ่อนค่าลงค่อนข้างมากแตะ 36 บาท/ดอลลาร์สหรัฐด้วย
สำหรับแนวโน้มพรุ่งนี้คาดว่าดัชนีแกว่งไซด์เวย์ แนะติดตามตัวเลข PMI ของผู้จัดการฝ่ายจัดซื้อสหรัฐเดือนมิ.ย.คืนนี้ และพรุ่งนี้เช้าจะมีการเปิดเผยรายงานการประชุมธนาคารกลางสหรัฐฯ (เฟด) แต่คาดว่าคงไม่มีประเด็นใหม่ที่เข้ามาส่งผลต่อตลาดหุ้น ให้แนวต้าน 1,550 จุด แนวรับ 1,530 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 4,764.54 ล้านบาท ปิดที่ 155.50 บาท ลดลง 7.50 บาท
JAS มูลค่าการซื้อขาย 2,800.20 ล้านบาท ปิดที่ 2.64 บาท ลดลง 0.40 บาท
BDMS มูลค่าการซื้อขาย 2,307.77 ล้านบาท ปิดที่ 26.50 บาท เพิ่มขึ้น 0.75 บาท
BANPU มูลค่าการซื้อขาย 2,228.35 ล้านบาท ปิดที่ 12.20 บาท ลดลง 0.30 บาท
KBANK มูลค่าการซื้อขาย 2,070.73 ล้านบาท ปิดที่ 147.50 บาท ราคาไม่เปลี่ยนแปลง